Sagunt homenatjarà el seu fill adoptiu, Vicent Vayá, el diumenge 3 de juliol
15 de juny 2022

![](/media/bp5kmz4p/c1_mini_m1_invitacion_homenajevicentvaya_sagunto.jpg?width=850&height=602.7272727272727)

L'Ajuntament de Sagunt retrà homenatge el diumenge 3 de juliol, a Vicent Vayá i Pla, qui va ser recentment nomenat fill adoptiu de la ciutat pel Ple Municipal. Serà a l'Auditori Joaquín Rodrigo de Sagunt (plaça del Cronista Chabret, 6, 2a planta) i l'assistència serà lliure per a tota la ciutadania fins a completar l'aforament de la sala.

L'alcalde de Sagunt, Darío Moreno, ha explicat que després de l'acte administratiu és l'hora que l'Ajuntament organitze un acte públic en el seu honor. De Vicent Vayá ha dit que és una persona que **«s'ha bolcat»** en el municipi i, particularment, en tot allò relatiu a la seua cultura, **«que ha participat dels Moros i Cristians, de les Falles, de la Passió i de tants altres aspectes que demostren que el seu compromís»** amb Sagunt **«no és una cosa que vinga d'ara sinó que és un aspecte que ha treballat al llarg de dècades»**.

**«Poques persones estimen la nostra ciutat com ho fa Vicent Vayá, i per això era imprescindible que li atorgàrem esta distinció com a fill adoptiu de la ciutat»**, ha manifestat el primer edil, al mateix temps que indicava que, **«encara que el destí va fer que nasquera fora de la ciutat, ell realment és tan saguntí com el que més»**.

*   [](http://www.facebook.com/sharer.php?u=https://aytosagunto.es/va/actualitat/homenatge-a-vicent-vaya-3-de-juliol-sagunt-2022-06-15/ "Facebook")
*   [](http://twitter.com/share?url=https://aytosagunto.es/va/actualitat/homenatge-a-vicent-vaya-3-de-juliol-sagunt-2022-06-15/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/homenatge-a-vicent-vaya-3-de-juliol-sagunt-2022-06-15/ "Linked In")
*   [](mailto:?body=https://aytosagunto.es/va/actualitat/homenatge-a-vicent-vaya-3-de-juliol-sagunt-2022-06-15/)